CONSILIUL LOCAL AL MUNICIPIULUI TIMIŞOARA

SERVICIUL PUBLIC COMUNITAR DE 

          EVIDENŢA PERSOANELOR
Nr.  SC2006- 2524 – 9.02.2006






APROBAT

Dr. ing. Gh. Ciuhandu

REFERAT

privind organizarea şi funcţionarea 

Serviciului Public Comunitar de Evidenţă a Persoanelor Timişoara

ca entitate cu personalitate juridică

Serviciului Public Comunitar de Evidenţă a Persoanelor Timişoara, a fost înfiinţat în baza OG 84/2001 privind înfiinţarea, organizarea şi funcţionarea serviciilor publice comunitare de evidenţă a persoanelor, aprobată, cu modificări şi completări prin Legea 372/2002, la rândul ei cu modificări şi completări ulterioare, prin Hotărârea nr. 5/25.01.2005 a Consiliului Local al Municipiului Timişoara, pe structura serviciului de Stare Civilă din aparatul propriu al Consiliului Local şi a fostului Birou de Evidenţă Informatizată a Persoanei, din cadrul Ministerului Administraţiei şi Internelor. 

Serviciul public comunitar astfel înfiinţat, funcţionează în subordinea Consiliului Local al Municipiului Timişoara, în cadrul aparatului propriu al acestuia, fără personalitate juridică.
OG nr. 16/26.01.2006, publicată în Monitorul Oficial al României, Partea I, nr. 80/30.01.2006, modifică şi completează din nou actul normativ enunţat anterior. Astfel, la art. 4 din OG 84/2001 se introduce un nou aliniat, cu următorul cuprins:
“Serviciile publice comunitare de evidenţă a persoanelor, înfiinţate în subordinea consiliilor locale ale comunelor, oraşelor, municipiilor sau sectorului municipiului Bucureşti, se pot constitui cu personalitate juridică, prin Hotărâre a consiliilor locale”.
Faţă de aceste prevederi legale şi pentru eficientizarea activităţii Serviciului Public Comunitar de Evidenţă a Persoanelor Timişoara, propunem organizarea acestuia ca entitate cu personalitate juridică, în subordinea Consiliului Local al Municipiului Timişoara.

Dată fiind situaţia juridică nou creată, în vederea funcţionării efective a serviciului, se impune adaptarea corespunzătoare a organigramei, statutului de funcţii, numărului de posturi şi a regulamentului de organizare şi funcţionare.

